Echipa juniorilor U19 de la LPS Satu Mare a făcut sâmbătă la prânz ultima repetiție înaintea debutului de pe 9 martie din sezonul de primăvară.
Elevii profesorului Mihai Șvegler Sabău au întâlnit pe terenul LPS-Dinamo pe CSM II Olimpia Satu Mare, echipă ce conduce seria B a Ligii a 4-a.
După succesul oarecum neașteptat de săptămâna trecută, 2-1 cu echipa de liga a 3-a, Victoria Carei, juniorii LPS -ului au fost la un pas să scoată un rezultat bun și în fața satelitului celor de la CSM Olimpia.
Juniorii de la LPS au făcut o primă repriză foarte bună și au condus cu 2-0 la pauză prin reușitele lui Buhai și Szenași. În plus același Buhai a ratat și o lovitură de la 11m, cu o execuție modestă ce a lovit bara porții lui Oșan.
În partea a doua experimentații Mihăiță Mureșan, Emanuel Negru și Adrian Micaș au strâns "satelitul" în jurul lor și până la final, CSM Olimpia II a întors rezultatul. S-a terminat 3-2 pentru echipa lui Ritli cu o dublă a căpitanului Mihăiță Mureșan și o reușită în minutul 88 a lui Negru.
Mihăiță Mureșan, Emanuel Negru și Adrian Micaș sunt suspendați pentru meciul cu Victoria Carei de pe 9 martie din prima etapă din 2024 din Liga a 3-a. Cei trei nu au prins prea multe minute în amicalul de vineri al primei echipe, 1-1 cu Minaur și au preferat să joace la echipa a 2-a pentru se menține într-o formă bună.
"A fost un ultim test pe care l consider reușit. Am făcut o primă repriză foarte bună în condițiile în care nu am putut folosi câțiva dintre jucătorii care în mod normal erau titulari. Sigur că pe final plusul de experiență al jucătorilor veniți de la prima echipă a îtors balanța în favoarea celor de la CSM Olimpia. Suntem încrezători înaintea startului în campionat. Ne așteaptă trei deplasări dificile și sper să avem un start bun" spune Mihai Șvegler-Sabău, antrenorul LPS U 19 Satu Mare.
LPS: Crișan – Mureșan, Takacs, Onea – Szenasi, Por, Coceriuc,Covacs- Buhai, Surd, Lakatos.
Au mai intrat: Oltean, Curtean, Szulczer.
CSM II Olimpia– Oșan- Apai, Mureșan, Negru, Sopoian- Grigoraș, Micaș, L.Sabău, Ferenți- Morar, Lucuț. Au mai intrat: Tivadar, Govor, Dan.
sursa foto: Alfredo Alcaraz-Plastilina Foto.